stanford-oval/wikipedia huggingface dataset:
ליטל גבאי
הערות שוליים

↑  ליטל גבאי, הקול מ"הישרדות", בשיר ראשון, באתר ‏מאקו‏, 28 בנובמבר 2011
↑  ynet, צפו: ליטל גבאי שרה "אני ואתה" במרוקאית, באתר ynet, 12 במרץ 2012
↑  ליטל גבאי - רוצי מהר, באתר יוסמיוסיק, ‏2012-07-07
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  MusicBrainz: 116fd120-a84a-4d07-95f3-aa017355aa12 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
מחבת

מחבת מפלדת אל-חלד
מַחֲבַת היא כלי בישול. היא עשויה בדרך כלל ממתכת, ומשמשת לטיגון.
לסוג המתכת השפעה על טיב הטיגון כיוון שפיזור החום משתנה ממתכת למתכת. כאשר המחבת עשויה מחומר שפיזור החום שלו גרוע (למשל נירוסטה) מוסיפים לה תחתית מחומר אחר שפיזור החום שלו טוב (למשל נחושת).
כיום מחבתות רבות מצופות בטפלון (שמוצמד אליהן בתהליך של דחיסה בשילוב של חימום), שמונע הידבקות המזון למחבת בזמן השימוש.
ישנן מחבתות שתחתיתן מחורצת, לקבלת אפקט של צלייה על רשת (מנגל). צלייה במחבת כזו מותירה על המזון (למשל: בשר, ירק או גבינה) פסי חריכה.
בתורה, המחבת משמשת להכנת אחד מחמשת הסוגים של קרבן המנחה:
וְכָל-מִנְחָה, אֲשֶׁר תֵּאָפֶה בַּתַּנּוּר, וְכָל-נַעֲשָׂה בַמַּרְחֶשֶׁת, וְעַל-מַחֲבַת--לַכֹּהֵן הַמַּקְרִיב אֹתָהּ, לוֹ תִהְיֶה.
"מנחה על מחבת" מהווה מוטיב מרכזי בפיוט "ברוך אל עליון", אחד הפיוטים העיקריים בזמירות לשבת.
בעת העתיקה המחבת הייתה בנויה משני חלקי חרס הנסגרים זה על זה, כשהאחד משמש כסיר והשני כמכסה. ישנה השערה שהשם "מחבת" הוא תצליל, מן החבטה הנשמעת בעת סגירת מכסה המחבת.
השם חביתה לביצה מטוגנת, נובע ממילה זו.
ראו גם

ווק
קומל
מיון השמות והתארים של קטלוניה

מיון השמות והתארים של קטלוניה (CANTIC) הוא קטלוג מיון זהויות בקטלוג האיחוד של אוניברסיטאות קטלוניה (CCUC), שמובילה הספרייה הלאומית של קטלוניה (אנ'). מטרותיה הן תקנון נקודות הגישה בקטלוגים ביבליוגרפיים, שיפור התקשורת בין קטלוגים ובעיקר, להקל על מחקר המידע ואחזורו. CANTIC נותנת טיפול מיוחד לשמות ולתואר הרשויות הקשורות לתרבות הקטלאנית. רשויות אלה מקבלות עבודת סמכות מלאה ומספקות, בסופו של דבר, גישה לאנציקלופדיה קטלנה.
מוטי וולקנברוך מתעורר לחיים

| --- | --- |

 מבוסס על:  ספר בשם הסרט המקורי
 בימוי:  מיכאל שטיינר 
 תסריט:  Thomas Meyer 
 שחקנים ראשיים:  יואל בסמן, נעמי שמידט
 מדינה:  שווייץ 
 חברת הפקה:  DCM Film Distribution, בפסקה זו רשומה אחת נוספת שטרם תורגמה 
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  29 בספטמבר 2018
 משך הקרנה:  93  דקות
 שפת הסרט:  גרמנית עברית יידיש
 סוגה:  סרט קומדיה 
 דף הסרט ב־IMDb
 
מוטי וולקנברוך מתעורר לחיים (במקור בגרמנית: Wolkenbruchs wunderliche Reise in die Arme einer Schickse (מסעו המופלא של וולקנברוך לזרועותיה של שיקסה)) – סרט קומדיה שווייצרי בבימוי מיכאל שטיינר. הסרט מבוסס על ספר הביכורים כשמו המקורי של הסרט שנכתב על ידי תומאס מאייר. הסרט נבחר כמועמד לפרס האוסקר לסרט הזר הטוב ביותר מטעם שווייץ.
עלילה

מוטי (יואל בסמן) סטודנט יהודי שווייצרי ממשפחה אורתודוקסית בציריך. מוטי הוא ילד יהודי טוב שנשלט על ידי אמו. הוא לומד כלכלה במכללה ועובד עם אביו בחברת הביטוח המשפחתית. אמו של מוטי מסדרת לו הצעות שידוכים על מנת שימצא את הנערה היהודיה המתאימה לו כאחיו הגדולים ממנו. בשיעור במכללה הוא פוגש את לאורה (נעמי שמידט). בניגוד לדייטים האחרים של מוטי, הוא דווקא מתעניין בלאורה ה"שיקסע" (=לא יהודייה, ביידיש).
מוטי מתחיל לבלות עם לאורה. במקביל, מוטי עדיין מקבל הצעות שידוכים על ידי אמו. באחד הדייטים שלו, מוטי והמיועדת לשידוך – מיכל (לנה קאליש), מסכימים להתנהג כאילו הם יוצאים יחד כדי להרגיע את אמותיהם, ובינתיים, מוטי ולאורה ממשיכים לבלות.
בסופו של דבר, מוטי לא יכול לעמוד בלחץ של אמו. מוטי מתוודה בפני אמו שהוא ומיכל לא יצאו מעולם וכל העניין היה שקר. אמו מחליטה שהוא צריך להיפגש עם הרב שלהם. הרב חושב שמוטי צריך לנסוע לישראל שם הוא אולי ימצא אישה. הוא מגיע לישראל ומתארח בתל אביב אצל חברו של הרב – הרב יונתן (אלי גורנשטיין). בתל אביב הוא פוגש בחורה בשם יעל (מיטל גל סויסה). את כל היום הם מבלים בחוף הים. יעל מחזירה את מוטי לביתה והם מבלים את הלילה יחדיו. למחרת בבוקר אמא של מוטי מתקשרת, ומוטי מספר לה על הבילוי הלילי שלו, וזאת למורת רוחה של אמו. כשמוטי חוזר לציריך, הוא יוצא לבילוי נוסף עם לאורה.
לאורה עורכת מסיבה ומזמינה את מוטי. בעזרת אחיו, מוטי מתחמק מסעודת שבת עם הוריו ועם מיכל. אחרי לילה של שתייה, ריקודים וסמים, מוטי מבלה את הלילה עם לאורה. למחרת מוטי חושב שהגיע הזמן להכיר את לאורה להוריו. אמו של מוטי אדיבה בפגישה אבל אז אומרת שהם צריכים ללכת לבית כנסת. ברגע שלאורה עוזבת, אמו זועמת על בנה ומגרשת אותו מהבית.
מוטי מחליט שהוא ילך לגור עם לאורה. אבל לאורה אומרת לו שהיא אמנם אוהבת אותו, אך היא לא מוכנה להתחייבות כה גדולה איתו.
מוטי הולך לישון במלון. בינתיים אביו מתקשר אליו ואומר לו להגיע למשפחה לארוחת ערב, וזאת כי אמו מתחרטת על התנהגותה. מוטי עוזב את המלון ומקבל שיחה מלאורה. הסצנה מסתיימת בתמונתו של מוטי מגובה רב, כשלצופה נותר לתהות מה קרה בשיחה ביניהם.
ליהוק

לשחקנים הצעירים הראשיים – יואל בסמן כמוטי וולקנברוך ולנה קאליש כמיכל נבחרו שחקנים עם רקע ישראלי דוברי עברית. את לאורה משחקת השחקנית השווייצרית נעמי שמידט.
יסודות הגאופוליטיקה: העתיד הגאופוליטי של רוסיה

| --- | --- |

עטיפת המהדורה הרוסית של הספר
 מידע כללי
 מאת:  אלכסנדר דוגין 
 שפת המקור:  רוסית 
 סוגה:  פוליטיקה, גאופוליטיקה
 הוצאה
 תאריך הוצאה:  1997 
 
יסודות הגאופוליטיקה: העתיד הגאופוליטי של רוסיה (ברוסית: Основы геополитики: геополитическое будущее России) הוא ספר פוליטי וגאופוליטי שנוי במחלוקת שנכתב על ידי האסטרטג הפוליטי הרוסי אלכסנדר דוגין. הספר, שפורסם במקור בשנת 1997, תואר כמניפסט להתפשטות ההשפעה הגאו-פוליטית של רוסיה בעולם וכמתווה מוצע למדיניות החוץ של רוסיה בעידן הפוסט-סובייטי. לספר הייתה השפעה משמעותית על הצבא הרוסי, משטרת הפדרציה הרוסית ומדיניות החוץ של רוסיה, ונעשה בו שימוש כחלק מתוכנית הלימודים באקדמיה הצבאית של המטה הכללי הרוסי.
הספר, אשר מתווה חזון לאופן בו רוסיה תהיה דומיננטיות בגאופוליטיקה העולמית, קורא לחתור לשם כך להקמת איחוד אירו-אסיאתי שיצליח לנטרל את ההתפשטות של השפעות העולם המערבי, ובמיוחד של ארצות הברית. על מנת להצליח בכך דוגין מציע שרוסיה תחתור ליצור בריתות אסטרטגיות עם מדינות שונות ברחבי העולם, תבצע סיפוחים טריטוריאליים ותערער את היציבות של מדינות יריבות במטרה להחליש את השפעתן הגאופוליטית.
הספר נדון בהרחבה לאורך השנים, בין היתר בשל ההשפעה שהייתה לו לכאורה על האסטרטגיות הגאו-פוליטיות של רוסיה במאה ה-21.
סקירה כללית

בספר דוגין עושה הבחנה בין חברות "אטלנטיות" - קרי, חברות מערביות אשר באופן כללי דוגלות במערכת פוליטית המקדמת אידיאלים דמוקרטיים ליברליים ואשר מיקומן הגאוגרפי בקרבת האוקיינוס האטלנטי תרם לאורך השנים לכך שהן הפכו לחברות קוסמופוליטיות - לבין חברות "אירו-אסיאתיות" - קרי, חברות ללא מוצא לים בהן מושם יותר דגש על קולקטיביזם ומסורת, בהן ישנה התנגדות להגמוניה מערבית, ואשר נוטות לתעדף שמרנות על פני חומרנות ואינדיבידואליזם.
דוגין מציין בספר ש"החברות האטלנטיות", ובמיוחד ארצות הברית, חייבות לאבד את השפעתן הגאופוליטית באזור אירואסיה, ורוסיה חייבת לבנות מחדש את השפעתה באמצעות סיפוחים טריטוריאליים ובריתות אסטרטגיות.
הספר מצהיר כי "הקרב על השליטה העולמית של הרוסים" עודנו נמשך ורוסיה צריכה להיערך ל"מהפכה אנטי-בורגנית ואנטי-אמריקנית חדשה". בנוסף לכך מצוין בספר שהאימפריה האירו-אסיאתית תיבנה "על העיקרון הבסיסי של האויב המשותף - דחיית האטלנטיות, שליטה אסטרטגית בארצות הברית, והסירוב לאפשר לערכים ליברליים לשלוט בנו".
בנוסף, בספר מודגש הצורך בכך שהשירותים החשאיים הרוסיים יובילו תוכניות חתרניות מתוחכמות שיסייעו לערער את היציבות של מדינות יריבות, בין היתר באמצעות הפצת דיסאינפורמציה. לטענתו של דוגין רוסיה צריכה גם להשתמש במשאבי הגז והנפט שלה על מנת להפעיל לחץ פוליטי על מדינות אחרות. כמו כן, הספר קובע כי "היעד האולטימטיבי [העתידי] הוא 'פינלנדיזציה' של כל אירופה".
השפעה

החוקר ג'ון ב. דאנלופ גינה את הספר על כך שהוא מקדם אידאולוגיות נאו-פשיסטיות. ההיסטוריון טימותי סניידר ציין בכתב העת The New York Review of Books שהספר הושפע במיוחד מעבודתו של התאורטיקן הפוליטי הגרמני קרל שמיט אשר היה בעלי השפעה רבה על התנועה הנאצית. סניידר ציין גם שלדוגין היה חלק מרכזי בקידום האידאולוגיות האירואסיאניות.
הספר תואר על ידי כתב העת האמריקאי Foreign Policy כ"אחד הספרים המסקרנים, המרשימים והמפחידים ביותר שיצאו מרוסיה במהלך כל העידן הפוסט-סובייטי". בשנת 2022 צוין גם בכתב העת העת Foreign Policy כי "הפלישה האחרונה לאוקראינה היא המשך של האסטרטגיה שקודמה על ידי דוגין להחלשת הסדר העולמי הליברלי".
ראו גם

ההתקוממות הפרו-רוסית באוקראינה
סיפוח חצי האי קרים (2014)
המחאות ברוסיה נגד הפלישה לאוקראינה (2022)
גאופוליטיקה של רוסיה
אירואסיאניות
רשיזם
הכרה ברפובליקה העממית של דונצק וברפובליקה העממית של לוהנסק
פשעי מלחמה בפלישה הרוסית לאוקראינה
האשמות ברצח עם במלחמת אוקראינה-רוסיה
טבח בוצ'ה
חטיפת ילדים במלחמת אוקראינה-רוסיה
הערות שוליים

1 2 3 4  Dunlop, John B. (30 ביולי 2004). "Russia's New—and Frightening—'Ism'". Hoover Institution. נבדק ב-12 באוקטובר 2017. {{cite web}}:  (עזרה)
1 2  Burbank, Jane (22 במרץ 2022). "The Grand Theory Driving Putin to War". The New York Times. New York City. נבדק ב-23 במרץ 2022. After unsuccessful interventions in post-Soviet party politics, Mr. Dugin focused on developing his influence where it counted — with the military and policymakers. With the publication in 1997 of his 600-page textbook, loftily titled 'The Foundations of Geopolitics: The Geopolitical Future of Russia,' Eurasianism moved to the center of strategists' political imagination. In Mr. Dugin's adjustment of Eurasianism to present conditions, Russia had a new opponent — no longer just Europe, but the whole of the 'Atlantic' world led by the United States. {{cite news}}:  (עזרה)
↑  פזית רבינא, נביא הזעם הרוסי שדרש מפוטין לפלוש לאוקראינה כבר לפני עשור, באתר www.makorrishon.co.il
1 2  "The Unlikely Origins of Russia's Manifest Destiny". Foreign Policy. 27 ביולי 2016. ארכיון מ-2016-07-27. נבדק ב-2017-10-23. {{cite web}}:  (עזרה)
1 2 3 4 5 6 7 8 9 10 11 12 13 14 15 16 17 18 19 20 21 22  Dunlop, John (31 בינואר 2004). "Aleksandr Dugin's Foundations of Geopolitics" (PDF). Demokratizatsiya: The Journal of Post-Soviet Democratization. Institute for European, Russian and Eurasian Studies (George Washington University). 12 (1): 41. ISSN 1074-6846. OCLC 222569720. אורכב מ-המקור (PDF) ב-7 ביוני 2016. {{cite journal}}:  (עזרה)
↑  אסף רוזנצוייג, ‏"האידאולוג הבכיר של פוטין": מי הוא אלכסנדר דוגין – שבתו חוסלה הלילה, באתר ‏מאקו‏, 21 באוגוסט 2022
↑  Von Drehle, David (22 במרץ 2022). "The man known as 'Putin's brain' envisions the splitting of Europe — and the fall of China". The Washington Post. Washington, D.C. נבדק ב-22 במרץ 2022. {{cite news}}:  (עזרה)
↑  Snyder, Timothy (20 במרץ 2014). "Fascism, Russia, and Ukraine". The New York Review of Books. 61 (5). ארכיון מ-2016-01-27. נבדק ב-5 בספטמבר 2014. {{cite journal}}:  (עזרה)
↑  Young, Benjamin (6 במרץ 2022). "Putin Has a Grimly Absolute Vision of the 'Russian World'". Foreign Policy. נבדק ב-11 במרץ 2022. {{cite news}}:  (עזרה)
| --- | --- |
בקרת זהויות :  VIAF: 2706158491032511920008   WorldCat (עם VIAF): 2706158491032511920008
מוזיקה מקורית (קולנוע)

הקלטת מוזיקה מקורית לסרט על ידי מלחין (עומד על פודיום, עם הגב אל המצלמה) יחד עם תזמורת קטנה. הסרט עצמו מתנגן על המסך בזמן שהנגנים מקליטים את המוזיקה.
מוזיקה מקורית של סרטים (באנגלית: Film score) היא המוזיקה המקורית שהולחנה במיוחד עבור סרטי קולנוע אשר מתנגנת במהלך הסצנות השונות בסרטי קולנוע. המוזיקה המקורית בסרטים היא בדרך כלל אינסטרומנטלית, למרות שלעיתים היא עשויה לשלב גם אלמנטים ווקאליים שונים. מוזיקה זו נבדלת ממוזיקת הפסקול של סרט אשר כוללת לרוב שירי פופ ורוק שכבר היו קיימים וזכו בעבר להצלחה מסחרית. כאשר המוזיקה המקורית נוצרת בצורה הטובה ביותר היא בעלת השפעה ניכרת על האופן שבו קהל הצופים מפרש ומתחבר לתוכן הוויזואלי ולעלילה של הסרט.
תהליך יצירת המוזיקה המקורית לסרטי הקולנוע כרוך בדרך כלל בשיתוף פעולה הדוק בין המלחין והבמאי. המלחינים לרוב צופים בתחילה בסרט על מנת להפין טוב יותר את העלילה והאווירה של הסרט, ולאחר מכן מתחילים להתמקד בעיקר ביצירת המנגינות שצריכות להתנגן בסצנות בולטות במהלך הסרט, בהם הם מבצעים בהמשך התאמות שונות על מנת שהן ישתלבו באופן מושלם עם התוכן הוויזואלי. בהמשך המוזיקה המקורית שנוצרה על ידי המלחין מנוגנת על ידי אנסמבל של מוזיקאים - בדרך כלל תזמורת, להקה, מקהלה, או זמרים - והיא מוקלטת על ידי טכנאי קול.
יצירת מוזיקה מקורית לסרטים החלה עוד בתקופת הסרט האילם כאשר פסנתרנים, נגני עוגבים ולעיתים אף תזמורות קטנות ניגנו בזמן אמת מוזיקה מקורית במהלך ההקרנות של סרטי קולנוע וניסו להתאים באופן אינטואיטיבי את המוזיקה אותה הם ניגנו לאווירה של כל סצנה בסרט. כאשר תעשיית הקולנוע החלה לייצר סרטים עם קול מסונכרן (אנ') בסוף שנות ה-20 של המאה ה-20 המוזיקה שהתנגנה ברקע של הסצנות השונות בסרטים הפכה לחלק אינטגרלי מסרטי הקולנוע. מלחינים כמו מקס שטיינר ואריך וולפגנג קורנגולד היו מהמלחינים החלוצים הבולטים ביותר שעסקו ביצירת מוזיקה מקורית לסרטי קולנוע במהלך עידן הזהב של הוליווד, והם התמחו במיוחד ביצירת מוזיקת תזמורת.
המוזיקה המקורית של סרטי הקולנוע המודרניים נוצרת כיום במגוון עצום של סגנונות מוזיקליים וז'אנרים, אשר מותאמים לסוג הסרטים עבורם המוזיקה המקורית נוצרת. בעוד שחלק גדול מהמוזיקה המקורית בסרטים המודרניים היא של מוזיקת תזמורת שהשורשים שלה היא במוזיקה הקלאסית המערבית, במקרים רבים המוזיקה המקורית של הסרטים המודרניים כוללת גם השפעות של ג'אז, רוק, פופ, בלוז, מוזיקת אמביינט, מוזיקת ניו-אייג', ומגוון רחב של סגנונות מוזיקת עולם. משנות ה-50 ואילך השימוש במוזיקה אלקטרונית גם הפכה יותר ויותר נפוצה בסרטי קולנוע. מלחינים בולטים של מוזיקה מקורית בסרטי קולנוע מודרניים כוללים בין היתר את ג'ון ויליאמס (שיצר את המוזיקה המקורית לסרטי מלחמת הכוכבים, לסרטי אינדיאנה ג'ונס, לסרטי פארק היורה, ועוד) והנס צימר (שיצר את המוזיקה המקורית לטרילוגיית סרטי האביר האפל, לסרט התחלה, לסרט בין כוכבים, לסרט גלדיאטור, ועוד) שיצירותיהם מזוהים במיוחד כיום עם הסרטים בהם מנוגנות היצירות שלהם.
פרסים כמו פרס אוסקר למוזיקה המקורית הטובה ביותר מוענקים מדי שינה למלחינים הבולטים ביותר שיצרו מוזיקה מקורית לסרטים במהלך אותה השנה.
ראו גם

ערכי סרטים עם מוזיקה מקורית לפי מלחין
הערות שוליים

↑  "Film Scores Facts, Worksheets, Definition & History For Kids". KidsKonnect (באנגלית אמריקאית). 2020-06-03. נבדק ב-2021-03-29.
↑  "Bebe Barron: Co-composer of the first electronic film score, for 'Forbidden Planet'". The Independent. London. 8 במאי 2008. נבדק ב-2010-05-02. {{cite news}}:  (עזרה)
| --- | --- |
בקרת זהויות :  NLI: 987007548294205171  BNE: XX530573  BnF: cb11937299m (data)  GND: 4017129-2  LCCN: sh85088056  NDL: 00561783  NKC: ph120185
מטאטא מכשפה (מחלת צמחים)

מַטְאֲטֵא המְכַשֵּׁפָה הוא תסמין בו נצרים צומחים באופן מעוות, ולרוב מתאגדים לכדי סבך הדומה לקצה המטאטא או קן הציפור, ומכאן שמו.
לתסמין זה גורמים רבים, ביניהם ניגועי פטריות, חרקים, דבקון, נגיפים ותולעים נימיות. כמו כן, גם עודף ההורמון הצמחי ציטוקינין, דבר המפריע לפעולתו התקינה של הורמון צמחי אחר, אוקסין, המווסת את גדילתם של חלקים שונים בצמח.
אורגניזמים שונים מנצלים את מטאטאי המכשפה בצורות שונות, ביניהם הלילית האפורה המקננת בהם לעיתים.
הערות שוליים

↑  Allan P. Sandilands, "Birds of Ontario: Habitat Requirements, Limiting Factors, and Status", Volume 2, p. 217, UBC Press, 2010. ISBN 9780774843744.
| --- | --- |
בקרת זהויות :  NKC: ph323369
מיני-אלבום

מיני-אלבום (באנגלית: Extended play ובראשי תיבות EP או אי.פי), פירושו אלבום קצר. מיני-אלבום הוא תקליט או תקליטור שהוא ארוך מדי מכדי להיקרא סינגל מצד אחד, וקצר מדי בשביל להיקרא אלבום מצד שני. מיני-אלבום לרוב כולל כ-4 עד 8 רצועות מוזיקה ואורכו כ-15 עד 30 דקות. אומנם בעבר, במיוחד בימים שלפני המצאת התקליטור, הוציאו אמנים רבים אלבומים באורך מלא שהתאימו להגדרה המודרנית של המיני-אלבום. לעומת זאת, כיום ישנם מיני-אלבומים שהם ארוכים מספיק על מנת להיקרא גם "אלבומים" (לדוגמה, A Change of Seasons של Dream Theater שאורכו 57 דקות).
המונח "Extended play" תיאר במקור סינגלים שהתארכו אל מעבר לסטנדרט של סינגל, אך עם הזמן הפך למונח המתאר אלבומים שהם קצרים מן הרגיל, מעין חצי אלבומים. כיום הם בדרך כלל מוצאים לאור כפרומו לקראת אלבום עתידי, או כאסופה של שירים שלא התאימה לרוחו של אלבום שלם שיצא באותה התקופה. כיום הבחירה אם להגדיר תקליטור קצר כמיני-אלבום היא בידי האמן. ישנן דוגמאות רבות למשמעות של הוצאת מיני-אלבום, כך למשל ישנם אמנים המעדיפים להגדיר אלבום קצר כמיני-אלבום, כדי שהוא ייראה משמעותי יותר בדיסקוגרפיה שלהם.
המונח נכנס לשימוש באותה תקופה בה אלביס פרסלי פרץ לתודעת הציבור, ואף קיימת בדיחה מפורסמת על כך ש-EP הם ראשי התיבות של שמו. פרסלי שלט ללא עוררין במצעדי מכירות המיני-אלבומים הראשונים, כאשר הוא מגיע אל רשימת עשרת הגדולים עם 16 מיני-אלבומים שונים, מתוכם שישה הגיעו אל המקום הראשון, והאחרון שבהם נותר במקום הראשון 86 שבועות ברציפות. בתקופת המיני-אלבומים שלו מכר אלביס מעל 16.5 מיליון יחידות, יותר מכל להקה או אמן אחר בהיסטוריה.
אליס אין צ'יינס היא הלהקה הראשונה בהיסטוריה שמיני-אלבום שלה, Jar of Flies מ-1994, הגיע למקום הראשון במצעד המכירות של בילבורד. המיני-אלבום השני שהגיע למקום ראשון במצעד המכירות של בילבורד היה הפרויקט מאש-אפ המשותף של לינקין פארק ו-Jay-Z, בשנת 2011 המיני-אלבום השלישי שהגיע למקום ראשון במצעד המכירות של בילבורד היה אלבומם של אמינם ורויס דה 5'9" Hell: The Sequel עם 171,000 מכירות בשבוע הראשון.
מבצר קאקון

| --- | --- |

מבצר קאקון בצילום מהאויר
 מידע כללי
 סוג:  מבצר, חורבות טירה, מבצר צלבני 
 כתובת:  קאקון 
 מיקום:  עמק חפר
 מדינה:  ישראל 
 מידות
 גובה:  52 מטר
 
 קואורדינטות:  32°20′00″N 34°59′00″E﻿ / ﻿32.333333333333°N 34.983333333333°E﻿ / 32.333333333333; 34.983333333333
  (למפת נתניה מוגדלת) מבצר קאקון(למפת נתניה רגילה) מבצר קאקון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מבצר קאקון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מבצר קאקון
 
מבצר קאקון נמצא בעמק חפר על כביש 5803 בין המושבים גן יאשיה ומושב אומץ. המבצר הממלוכי שיסודותיו מהתקופה הצלבנית, נמצא בראש תל קאקון המתנשא לגובה 52 מ'.
היסטוריה

ההיסטוריה של קאקון כמקום יישוב מגיעה ככל הנראה עד לתקופת השלטון הרומי, אך במקום לא נותרו שרידים מתקופה זו. בתקופת שלטון הצלבנים בנה המסדר הטמפלרי מצודה בראש גבעה במקום, שכונתה קקו. הממלוכים, בראשות השולטן ביברס, כבשו את המצודה בשנת 1260, שיקמוה והפכו את הכנסייה שבה למסגד. השלטון הממלוכי עודד הגירה למקום ותרם להפיכתו למרכז מסחרי על הדרך הראשית שחיברה בין דמשק למצרים. בראשית המאה ה-14 נבנה בו חאן בפקודת מושל עזה. בתקופה הממלוכית בוצרה קאקון והייתה למרכז צבאי ומנהלי.
לאחר הכיבוש העות'מאני במאה ה-16 היה במקום יישוב ובו 127 תושבים. בשנות השלושים של המאה ה-19, בשנות השלטון המצרי בארץ, נהרס הכפר בידי צבאו של אבראהים פאשא במסגרת דיכוי מרד הפלאחים. הכפר יושב מחדש שנים אחדות לאחר מכן בידי מהגרים ממצרים ותושבים מהכפרים הסמוכים שויכה ודיר אל-ע'צון.
הכפר ננטש ונהרס במלחמת העצמאות.    האתר נמצא במעלה ההר קקון.
הגן כיום

ביוזמת הגופים הציבוריים רשות הטבע והגנים, רשות העתיקות, החברה הכלכלית של עמק חפר, עמותת "נאמני תל קאקון" וחברת חשמל - הוחל בביצוע מיזם הגן הלאומי מבצר קאקון.
בשלב הראשון בוצעו פעולות לשימור המבצר ושיפור הנגישות אליו וכן הכנת כניסה אל הגן הלאומי ושילוט מתאים.
עבודות הפיתוח והשימור יכללו הכשרת שבילים קיימים וחדשים, הכשרת כניסה לחדר התחתון במבנה העות'מאני לקליטת מטיילים, ניקיון יסודי והסרה של צמחייה מפריעה ותיקון הבאר. בתכנון גם התקנת שבילים נוחים לרוכבי אופניים.
גלריית תמונות

חזית מבצר קאקון מהאויר
מבצר קאקון ממעלה
מבצר קאקון משמאל ושרידי הכנסייה הצלבנית מימין
מבצר קאקון
מבצר קאקון
מבצר קאקון
הכנסייה הצלבנית בקאקון
פנים המצודה
פנים המצודה
הכנסייה הצלבנית בקאקון
מחושתן מקושט

| מחושתן מקושט |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
על־מחלקה:: Multicrustacea
מחלקה:: סרטנים עילאיים
סדרה:: מעשירי רגל
תת־סדרה:: Pleocyemata
משפחה:: לובסטרים קוצניים
סוג:: Panulirus
מין:: מחושתן מקושט
שם מדעי
 Panulirus ornatus ‏פבריציוס, 1798

מחושתן מקושט (שם מדעי: Panulirus ornatus) הוא מין של דמוי-לובסטר מהמשפחה לובסטרים קוצניים.
מאפיינים

תחום התפוצה של המחושתן המקושט באינדו-פסיפי, מים סוף וקוואזולו-נטאל במערב ועד יפן ופיג'י במזרח. בעקבות הגירה לספסית הוא נפוץ גם בים התיכון. המחושתן המקושט חי במים רדודים, לרוב בעומק של פחות מ-50 מטר.
למין זה שריון קדמי (carapace) כחול-ירוק, ועל גופו יש תבניות של פסים ונקודות בצבעים שונים. לו קרניים קדמיות גדולות. הם יכולים להגיע עד לגודל של 50 ס"מ, אך לרוב מגיעים לגודל של 35 ס"מ.
המחושתן המקושט ניזון מחסרי חוליות שונים, כדוגמת צדפות, חלזונות ולעיתים אף מסרטנים קטנים. הם תלויים בקרוטנואידים (ובפרט אסטקסנטין) לאנרגיה ושימושים אחרים כדוגמת רבייה, התפתחות ונוגדי חמצון.
הזכרים מתרבים לרוב בגיל שלוש. הזכרים הבוגרים מינית נוטים להיות גדולים מהנקבות עם שריון באורך של 100–150 מ"מ, בעוד זה של הנקבות הוא באורך 90–120 מ"מ.
המחושתן המקושט מסוגל לגדול במהירות והודות לכך נעשה בו שימוש נרחב בגידול למאכל. את המחושתן המקושט אוספים למאכל ברשתות.
הערות שוליים

↑  מחושתן מקושט באתר הרשימה האדומה של IUCN
↑  Panulirus ornatus, Ornate spiny lobster : fisheries, www.sealifebase.ca
| --- | --- |
בקרת זהויות :  NLI: 987013010592705171
למה זה מגיע לנו

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"למה זה מגיע לנו" הוא סינגל, שהוקלט על ידי הזמר והמוזיקאי הישראלי עידן רייכל בהשתתפות הזמר הישראלי ברי סחרוף. השיר יצא לאור ב-5 באוגוסט 2018 כסינגל החמישי מתוך אלבום הסולו השני של רייכל "ואם תבואי אליי", על ידי חברת התקליטים הליקון.
עם יציאתו נכנס השיר אל המקום השני במצעד השבועי של מדיה פורסט. כמו כן, הגיע השיר אל המקום ה-29 במצעד השנתי של גלגלצ.
רקע וכתיבה

השיר נכתב, הולחן והופק על ידי עידן רייכל ובוצע על ידי ברי סחרוף. השיר הוא בסגנון פופ רוק.
יוסי חרסונסקי סקר את השיר בחיוב, תוך שהעניק לו ארבעה וחצי כוכבי זהב מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי וצבר כמיליון השמעות.
וידאו קליפ

הווידאו קליפ הנלווה שצולם לשיר הועלה לערוץ היוטיוב של רייכל ב-5 באוגוסט 2018, בסמוך לצאתו כסינגל. נכון ליולי 2020 מונה הצפיות של הקליפ עומד על כ-4.9 מיליון.
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  ישראל | מדיה פורסט ישראל | 2 |  |
|   ‏‏‏  מצעדים שנתיים (2019)> מדינה |   ‏‏‏  מצעדים שנתיים (2019)> מצעד |   ‏‏‏  מצעדים שנתיים (2019)> מיקום שיא |   ‏‏‏  מצעדים שנתיים (2019)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 29 |  |